Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 1038/13/4406	Topoľčany, 2.4.2015
EEČ : 2-35-10-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 5.3.2014, spisová značka Pv 1038/13/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 21.12.2013 o 23:20 hod. v Topoľčanoch na Tovarníckej ulici na parkovisku pod nadjazdom u seba neoprávnene prechovával pre vlastnú potrebu jeden ks skladačku z novinového papiera s obsahom omamnej látky vo forme sušeného konope (marihuany) s hmotnosťou 326mg obsahujúcou viac ako 10mg účinnej látky THC, čo podľa znaleckého posudku zodpovedá minimálne jednej obvykle jednorázovej dávke drogy, ktorá je spôsobilá po aplikovaní ovplyvniť psychiku pôsobením na centrálny nervový systém užívateľa.

Uznesením prokurátora Okresnej prokuratúry Topoľčany zo dňa 5.3.2014, spisová značka Pv 1038/13/4406, bola určená obvinenému skúšobná doba v trvaní 12 mesiacov.
Odôvodnenie:
	Námestník okresnej  prokurátorky v Topoľčanoch uznesením pod sp. zn. Pv 1038/2014 zo dňa 05.03.2014, ktoré nadobudlo právoplatnosť dňa 15.03.2014, podľa § 216 ods. l písm. a), c) Tr. por. podmienečne zastavil trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, súčasne podľa § 216 ods. 2 Tr. por. bola obvinenému určená skúšobná doba v trvaní jeden rok, ktorá začala plynúť dňom právoplatnosti uznesenia.

     	Dňom 15.03.2015 uplynula skúšobná doba podmienečného zastavenia trestného stíhania u obvineného XXXXX.

Bolo preto vykonané šetrenie, v rámci ktorého bolo zistené, že obvinený XXXXX podľa správy Okresného riaditeľstva PZ Nitra v skúšobnej dobe podmienečného zastavenia trestného stíhania nespáchal priestupok, ani trestný čin, čo vyplýva i zo správy informačného systému AVÍZO. Zo správy Mesta Nitra, v ktorom obvinený trvale býva, nevyplývajú skutočnosti, ktoré by bránili jeho osvedčeniu sa v skúšobnej dobe podmienečného zastavenia trestného stíhania. I zo zabezpečeného odpisu registra trestov obvineného vyplýva záver, že XXXXX doposiaľ súdom trestaný nebol.

     	V zmysle ust. § 217 ods. l Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	V prípade obvineného XXXXX s poukazom na vyššie uvedené skutočnosti možno konštatovať, že sa v skúšobnej dobe osvedčil.

      	Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor